Hemşaredara Amedî Dr. Adnan Selçuk Mizrakliyo ke Zîndanê Bunyanî de tepişte yo bi wesîleya serrgêra Darbeya Qeyûmî ya 19ê Tebaxe mesajêk erşawit.
Mesajê Mizrakliyî wina yo: ''Dewleta tirke bi bahaneya darbeya 15ê temmuze Kurdîstan de qeyûmî ca kerdî. Bi çinkerdişê destkewteyan ê komelkîyan şarî rê no qirkerdiş ame ferzkerdene. Walîyanê kolonyalîstan hêrişê ziwan, kultur û tarîxê şarî kerd, dezgehê nê waran girewtî. Bi des hezaran merdimî bêkar mendî. Deynî bîyî mîlyonan.
Walîyê kolonyalîstî bêrê şaredarîyan ser zî, ma bi tepişê û cezaya seserre zî bidê  ma do têkoşînê xo ra fek vera nêdê. Bawerîya ma ya seba têkoşînê demokratîkî qet nêqedîyaye. Xoverdayoxî do vatişê peyênî vajê.''
